OzLabs/hebrew-wiki-articles huggingface dataset:
המלין (וירג'יניה המערבית)

המלין (באנגלית: Hamlin; במקור נקראה: Hamline, "המליין") היא עיירה בנפת לינקולן, וירג'יניה המערבית, ארצות הברית. העיירה שוכנת לאורך גדת נהר מאד. במפקד האוכלוסין של 2010, נרשמו בעיירה כ-1,142 תושבים. העיירה היא מושב המחוז של נפת לינקולן. המלין היא חלק מאזור המטרופולין האנטינגטון-אשלנד, (MSA). נכון למפקד האוכלוסין של 2010, מנה ה-MSA אוכלוסייה של כ-287,702 נפש. מפקד חדש מ-28 בפברואר 2013 הגדיל את שיעור האוכלוסייה ל-363,000.

==היסטוריה==
העיירה הוקמה בשנת 1833 על ידי חוק של האספה הכללית של וירג'יניה. המלין נקראה על שמו של הבישוף ליאונידס לנט המלין מהכנסייה המתודיסטית.

==ממשל==
המלין מנוהלת על ידי חמישה חברי מועצה, ראש עירייה ומקליט. ראש העיר, המקליט וחברי המועצה נבחרים לכהונה של ארבע שנים.

==גאוגרפיה==
בהתאם ללשכת מפקד האוכלוסין של ארצות הברית, שטחה של המלין הוא כ-1.55 ק"מ רבועים.

===אקלים===
האקלים באזור זה מאופיין בטמפרטורות גבוהות יחסית ובמשקעים בחלוקה שווה לאורך כל השנה. על פי מערכת סיווג האקלים של קופפן, להמלין יש אקלים סובטרופי לח.

==אנשים ידועים==
* סטפני טאקר – שופטת פדרלית
* לויד ג'קסון – פוליטיקאי
* ג'ון פרידמור – תעשיין
* צ'אק ייגר – טייס ניסוי

==קישורים חיצוניים==

==הערות שוליים==

קטגוריה:ארצות הברית: עיירות
קטגוריה:וירג'יניה המערבית
קטגוריה:צ'אק ייגר
קטגוריה:יישובים שהוקמו ב-1833
יהושע שלמה ארדיט

חתימת ידו של הרב יהושע שלמה ארדיט (איזמיר תר"ך)
הרב יהושע שלמה ארדיט (ארדיטי) מירקאדו (ה'תקמ"ט - ה' בסיון ה'תרל"ו; 1789 - 28 במאי 1876) היה ראב"ד, פרשן תלמוד, דרשן ופוסק באזמיר ובסביבותיה.

== ביוגרפיה ==
נולד בשנת ה'תקמ"ט לר' חיים נסים יעקב ארדיט, שעסק במסחר בינלאומי. ישב ולמד כל חייו, ואביו פרנס את לימודו. בחיבוריו מרבה לדון בדבריהם של חכמי דורו כגון הרב חיים בנימין פונטרימולי, מחבר ספר פתח הדביר, וזאת אף שהרב פונטרימולי וכן הרב אברהם פלאג'י היו מרצים לפניו מדבריהם ושואלים להסכמתו<ref>פתח הדביר, או"ח סימן שי"ג</ref>. נדד בכפרים ובערים הסמוכים לאזמיר כגון בורון אבאד בשנת ה'תר"ב<ref>איש מבין, דרשה א' לשבת הגדול</ref>.

נספד על ידי הרב יעקב יפה, שכתב עליו: <ref>ספר יעקב סלה, פרשת שמיני דף פט </ref> הרב אברהם פלאג'י, הספיד אותו וכינהו: <ref>ספר אברהם את ידו, דרוש ח' להספד</ref>. נודע כעניו גדול<ref>חינא וחסדא חלק ג', הקדמת רבי יעקב אלבעלי - המגיה והמביא לדפוס</ref>.

הרב יהושע גרס כי עיקר מצוות זכירת עמלק היא לברר "איזה עוון בא להלחם בנו ולתקנו, כדי שנוכל לעקרו מן העולם"<ref>איש מבין, דף לב עמוד ב'</ref>.

נפטר בה' בסיון ה'תרל"ו בגיל 87. לרב יהושע היו ארבעה בנים הידועים לנו בנו; הבכור, הרב רפאל יעקב, ובנו הרב משה שנפטרו עוד בחייו, הרב יצחק, וכן הרב יהודה (יאודה)<ref>איש מבין, דף לד עמוד ב'</ref> נכדו היה הרב שלום (בכור) ארדיט והשתדל בהוצאת ספריו.

== חיבוריו ==
* ספר חינא וחיסדא 3 חלקים - שיטה עמוקה ורחבה על מסכת כתובות, ככל הנראה הפירוש הארוך ביותר שנכתב על מסכת זו; [https://beta.hebrewbooks.org/6884 חלק א'] (אזמיר תרכ"ד) על פרק ראשון. בסוף הספר דינים לחתן, תשובה בנושא חזקת ש״ץ בבית כנסת עתיק באיזמיר וכן קונטרס שערי חן וחסד, ובו הפניות למסקנות הלכתיות על סדר ד' טורים שנתבררו בספר. [https://beta.hebrewbooks.org/6885 חלק ב'] (אזמיר תרכ"ח) המשך הפירוש עד דף מ״א עם השמטות לחלק הקודם ועוד דינים השייכים לחתן. [https://beta.hebrewbooks.org/6886 חלק ג' (אזמיר תרל"ז)] המשך הפירוש מדף מ״א עד סוף המסכת והשמטות, נדפס לאחר מותו.
* ספר איש מבין 2 חלקים ([https://beta.hebrewbooks.org/36174 חלק א'] [https://beta.hebrewbooks.org/58102 חלק ב']) - דרושים לפי אירועים שונים: שבת כלה (11 דרושים), הכנסת ספר תורה (שני דרושים), שבת תשובה (10 דרושים), שבת הלבשה (18 דרושים), שבת זכור (דרוש אחד), שבת הגדול (10 דרשות) ונישואין (10 דרושים).
* חיבור על ספר משנה תורה לרמב"ם (נותר בכת"י).

== לקריאה נוספת ==
* .
* הרב עזרא בצרי, הקדמה לספר חינא וחסדא (מהדורת צילום), בהוצאת מכון הכתב.
* הרב חיים נסים מודעי, דרישה מחיים, אות י"ג להספד.
* שמעון וואנונו, אנציקלופדיה לחכמי טורקיה עמוד 302.

== קישורים חיצוניים ==

* 

* 
* 
* <ref name=":0">הסריקה הטובה ביותר לספר זה</ref>
* 
* <ref name=":0" /> 
* 
* 

== הערות שוליים ==

קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:פרשני התלמוד
קטגוריה:מחברי ספרי דרוש
קטגוריה:רבנים: אחרונים
קטגוריה:כתובות
קטגוריה:ילידי 1789
קטגוריה:נפטרים ב-1876
אסכולת בריסל

אסכולת בריסל היא אסכולת קומיקס ששלטה, יחד עם אסכולת מרסינל , בקומיקס הפרנקו-בלגי של המאה ה-20.<ref></ref> אסכולת בריסל מזוהה היסטורית עם מגזין Tintin , והקומיקסאים החברים בה השתמשו בעיקר בסגנון הקו הנקי שפיתח הרז'ה, שעמד בראשם.<ref></ref>

== מאפיינים ==
אסכולת בריסל מתייחדת בסגנון האיור, במבנה וכן בעלילת הקומיקס. סגנון האיור של אסכולת בריסל מתאפיין בקו ריאליסטי, אחיד ומאופק, וצביעה מינימלית ללא הצללה. מבנה עמוד הקומיקס אחיד ובועות הדיבור מלבניות. עלילות הקומיקסים של אסכולת בריסל לרוב בנויות באופן רציונלי והן פשוטות, ברורות והגיוניות.
==אמנים מרכזיים==
* אלן סן-אוגן - נחשב למייסד האסכולה, בתחילת המאה ה-20.
* הרז'ה - פיתח את סגנון הקו הנקי, הפך אותו למפורסם והכשיר אמנים צעירים שעבדו באולפני הרז'ה והמשיכו את מורשתו.<ref></ref>
* אדגר פ. ז'אקובס - היה עוזרו של הרז'ה וקומיקסאי מפורסם בפני עצמו.<ref name=":0"></ref>
* פול קובלייה <ref name=":0" />
* אנדרה פרנקן - עבד בתחילה במגזין Tintin, אך עבר למגזין Spirou המזוהה עם אסכולת מרסינל, וכך הפך לקומיקסאי היחיד אי פעם שהיה חבר בשתי האסכולות.
* ז'אק מרטין - הוכשר באולפני הרז'ה.<ref name=":0" />
* בוב דה מור - הוכשר באולפני הרז'ה.<ref name=":0" />
* רוז'ה ללו - הוכשר באולפני הרז'ה.
* וילי ונדרסטין<ref name=":0" />
* פרנסואה קורנהלס 
* טיבט 
* דינו אנטנסיו 
* טד בנואה 

== הערות שוליים ==

קטגוריה:קצרמר קומיקס
קטגוריה:בריסל: תרבות
תקוע מחשבים

מרדכי לביא מייסד החברה מציג לומדות בתערוכה שנערכה בהרודיון
תקוע מחשבים בע"מ הייתה חברה לייצור ופיתוח משחקי מחשב ובעיקר משחקי לומדה, נוסדה בשנת 1986 על ידי מרדכי וחנה לביא.
בשיאה, העסיקה החברה כ-20 עובדים. הלומדות של תקוע מחשבים נמכרו לבתי ספר, בייחוד בחינוך הממלכתי דתי והחינוך העצמאי. והיא הייתה אחת מבתי התוכנה הוותיקים והפעילים ביותר בארץ באותה תקופה, החברה עסקה בפיתוח תוכנות לימודיות מקוריות המתאימות במיוחד למוסדות החינוך הישראליים. במשך השנים החברה הוציאה מעל לשמונים משחקים.<ref></ref> רובם בתחום החינוך והלומדה החברה התחילה את פעילותה בשנת 1986 וייצרה משחקים עד שנת 2000.

בשנים 2000–2003 הצטמצמה החברה אך המשיכה בפעילותה ונכתבו לומדות נוספות.<ref></ref>

את כל המשחקים והלומדות שהחברה פיתחה במשך השנים היא תרמה לשימוש חופשי בשנת 2017 להורדה בחינם באתר "מסע אל העבר".

הלומדות עסקו בין היתר במתמטיקה, עברית, יהדות ומדעים. תחילה הן נכתבו עבור מחשבי אטארי והופצו על גבי קלטות, ובהמשך נכתבו למערכות ההפעלה DOS וחלונות 95. וכיום חלקם ניתנים למשחק ישירות מהאינטרנט או בהרצתם על גבי אימולטים לרוב DOSBOX.<ref></ref>
מערכת פלא דור שהכילה בתוכה עשרות ממשחקי החברה

== רשימת המשחקים לפי שנים ==
{| class="wikitable"
|+
!שם המשחק
!שנת יציאה
!הערות
|-
|חונך באנגלית
|1986
|
|-
|דף הפלא
|1987
|
|-
|צמד חמד
|1988
|
|-
|משחקי חשבון
|1989
|
|-
|בונים בנין
|1990
|
|-
|כתיב נכון א'
|1990
|
|-
|כתיב נכון ב'
|1990
|
|-
|כתיב נכון ג'
|1990
|
|-
|אנגלית עם פרח
|1990
|
|-
|חידון ישראל
|1990
|
|-
|דע את ארצך
|1990
|
|-
|אהבה בעברית קלה
|1990
|
|-
|מדריך אטלס העולם
|1990
|
|-
|אלפונית
|1991
|
|-
|היכרות עם ישראל
|1991
|
|-
|לקסיקון יהדות
|1991
|
|-
|עברית חיה
|1991
|שני חלקים
|-
|מלמד, חשבון כהלכה
|1991
|
|-
|מילון לתלמיד
|1991
|
|-
|מערת השברים
|1992
|שני חלקים
|-
|מדריך אטלס ישראל
|1992
|
|-
|מלך החשבון
|1992
|
|-
|דע חשבון
|1992
|המשחק קיבל גרסת רימייק
|-
|קבוצות
|1992
|שני חלקים
|-
|מילון לתלמיד-שמות
|1992
|
|-
|מילון לתלמיד-פעלים
|1992
|
|-
|תיאטרון שלי: סינדרלה<ref></ref>
|1993
|
|-
|תיאטרון שלי:כיפה אדומה
|1993
|
|-
|תיאטרון שלי:החתול במגפיחם
|1993
|
|-
|מילון עם פרח
|1993
|
|-
|הנדסה אנליטית
|1993
|
|-
|ברבי פאזלים
|1993
|המשחק הראשון שלא החברה פתחה
אלא יצרה גרסה בעברית
|-
|משמר החופים
|1993
|
|-
|אנגלית עם עכברון
|1993
|
|-
|איכות הסביבה
|1993
|שני חלקים
|-
|אשנב לעולם
|1993
|
|-
|עולם הבית
|1993
|
|-
|מכתב (מכתבון)
|1993
|מעבד תמלילים
|-
|מילון העכברון
|1993
|
|-
|דף הפלא 2
|1993
|
|-
|יהיה בסדר
|1994
|
|-
|הנדסה
|1994
|
|-
|מועדים לשמחה<ref></ref>
|1994
|
|-
|יהיה בסדר
|1994
|
|-
|מכתבון החדש
|1994
|גרסת ריימייק לתוכנה משנת 1993
|-
|פלא סטודיו
|1994
|
|-
|ביולוגיה: הזנה וייצור בצמחים
|1995
|
|-
|דפי קסם
|1995
|
|-
|אליסה בארץ האנגלית
|1996
|
|-
|אליסה בארץ המלים<ref></ref>
|1996
|
|-
|דף הפלא החדש
|1996
|
|-
|דורון 1
|
|
|-
|איריס
|
|
|-
|דע חשבון
|
|
|-
|גן חיות עם אותיות
|
|
|}

== קישורים חיצוניים ==
* [https://www.old-games.org/search.php?categ=comp&info=תקוע+מחשבים+בע%22מ המשחקים באתר מסע אל העבר]

==הערות שוליים==

קטגוריה:חברות משחקי וידאו ישראליות
קטגוריה:ישראל: חינוך
קטגוריה:ישראל: מדע וטכנולוגיה
זבלית פרעה

זבלית פרעה (שם מדעי: Scarabaeus sacer) היא מין של חיפושית ממשפחת הזבליתיים הנפוצה בעיקר בחולות של ארץ ישראל וכן באפגניסטן, איטליה, קפריסין, אתיופיה, צרפת, איראן, מרוקו, סודאן וסוריה.

זבלית פרעה תוארה על ידי החוקר קארולוס ליניאוס בשנת 1758.<ref></ref>

== מאפיינים ==
אורכה של זבלית פרעה עד 4 סנטימטרים והיא אחת מהחיפושיות הגדולות בארץ ישראל.<ref></ref> צבעה של זבלית פרעה הוא שחור וכמו שאר החיפושיות היא בעלת שש רגליים שדומות לקרניים. החיפושית משתמשת ברגליה הקדמיות כדי לחפור מחילות וליצור כדורי גללים.

כאשר הזכר רואה נקבה עם גללי פרות, הוא לוקח ממנה את הכדור, מגלגל אותו וחופר מחילה. הנקבה טומנת את הגללים במחילה שם היא מעצבת אותם לצורת אגס ובכל כדור היא מטילה ביצה בודדת. מהביצה בוקע זחל שצבעו לבן עד חום בהיר, שניזון רק מצואת בקר הבית. לאחר שהזחל מרוקן את חומרי המזון הוא מתגלם. מהגולם יוצאת חיפושית לבנה, שצבעה הופך עם הזמן לשחור.

== בתרבות ==
זבלית פרעה היא המפורסמת ביותר מבין הסוגים של החרפושית. עבור המצרים הקדמונים במצרים העתיקה זבלית פרעה הייתה סמל לח'פרי. הם האמינו שיש קשר בין העובדה שהחיפושית מגגלת גללי בקר הבית לבין משימתו של ח'פרי לגלגל את השמש על פני השמים. בהתאם לכך הם קבעו שהמין נחשב לחיה קדושה.<ref></ref>

== לקריאה נוספת ==
*פנחס אמתי, מדריך החרקים בישראל לילדים ונוער. עמודים 168–169. מודן הוצאה לאור, 2006.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:ערכים שבהם תבנית בריטניקה אינה מתאימה
קטגוריה:זבליתיים
קטגוריה:ארץ ישראל: חיפושיות
קטגוריה:צפון אפריקה: חרקים
F8F ברקט

הגרומן F8F ברקט (Grumman F8F Bearcat) הוא מטוס קרב אמריקאי, חד מנועי וחד מושבי שנועד לנושאות מטוסים. הברקט הוצג לקראת סוף מלחמת העולם השנייה, אך לא הספיק להשתתף בקרבות עצמם.

== פיתוח ==
בעקבות הקרב על מידווי פרסם הצי האמריקאי מכרז ובו דרש מטוס קרב בעל קצב טיפוס טוב כשל הF4F הלקט, אך בעל ביצועים טובים יותר בקרבות אוויר. צוות העיצוב הגיע למסקנה שדרישה זו יכולה להתקיים רק בעזרת מטוס קטן ומהיר. ולכן עיצוב המטוס התבסס על הF6F הלקט. אך הגוף קוצר, הותאמה חופת בועה חדשה, קוצרו הכנפיים והזנב הונמך.<ref></ref>

== היסטוריה מבצעית ==
המטוס אמנם הוטס לפני תום מלחמת העולם השנייה, אך המטוס הראשון נמסר רק בפברואר 1945, ולא הספיק להיכנס לשירות קרבי במלחמה.<ref></ref>

עם זאת, הופעל המטוס בכמויות קטנות במהלך מלחמת קוריאה. המטוס הופעל גם במהלך מלחמת הודו-סין הצרפתית.

כיום, בשל תכונותיו המהירות וזריזותו הרבה, מופעל המטוס רבות במרוצים אוויריים כמטוס מרוצים.

== מפעילים ==
* 
* 
* (בעבר)
* 

==קישורים חיצוניים==

== הערות שוליים ==

קטגוריה:מטוסי קרב מתוצרת ארצות הברית
קטגוריה:כלי טיס המשרתים בנושאת מטוסים
השתלת הלב של דייוויד בנט

דייוויד בנט
דייוויד בנט (באנגלית: David Bennett Sr) מארצות הברית היה לחולה הראשון בעולם שעבר השתלת לב מבעל חיים (חזיר) שהונדס גנטית. החולה חי עוד חודשיים מהניתוח עד פטירתו.

== רקע ==
לאור התורים הארוכים בעולם של חולים המועמדים להשתלת איברים והמחסור באיברים, נערכים מחקרים הבודקים היתכנות שימוש באברי בעלי חיים כחלופה לאברים של נפטרים/תורמים. קיימת התקדמות בשימוש באברי בעלי חיים בתחומים שאינם קריטיים (למשל עור) אולם בכל הנוגע לאיברים מקיימי חיים ההתקדמות איטית. הגורם העיקרי איתו מתמודדים החוקרים הוא מנגנון דחיית האיברים הזרים שקיים בגוף האדם וכדי לפתור זאת בודקים החוקרים אפשרות ביצוע התאמה גנטית בבעלי החיים כדי לצמצם סיכון זה.

== השתלת הלב ==
לביצוע השתלת הלב הראשונה נבחר דייוויד בנט מארצות הברית (יליד 1964) שסבל ממחלת לב חריפה. בנט שהיה זכאי להשתלת לב נמצא בתור של המועמדים להשתלה אולם לאחר החמרה במצבו הועלתה ההצעה להשתלת לב חיה. מנהל המזון והתרופות האמריקאי אישר את הניתוח בהליך מזורז בנסיבות הומניטריות.

ניתוח ההשתלה בוצע ב-7 בינואר 2022 במרכז הרפואי של אוניברסיטת מרילנד על ידי המנתח ד"ר ברטלי גריפית' שנעזר בעבודתו של החוקר, ד"ר מוחמד מוהיודין (Muhammad M. Mohiuddin).

החזיר ממנו נלקח הלב עבר שינויים גנטיים שנועדו למנוע הפרשת אנזימים המעוררים את המערכת החיסונית לדחות את האיבר. ההכנה של החזיר בוצעה על ידי חברת הביוטכנולוגיה יונייטד טרפויטיקס שהצליחה לדכא 3 גנים שגורמים להפעלת מערכת דחיית האיברים וכן להשתיל 6 גנים ממקור אנושי. התערבות גנטית נוספת נעשתה בחזיר כדי למנוע מהלב המשך גידול.

הניתוח עבר בהצלחה ובנט החל להתאושש ואף נפגש עם בני משפחתו. בתחילת מרץ 2022 חלה התדרדרות במצבו הבריאותי עד פטירתו ב-8 במרץ, כחודשיים לאחר ההשתלה.

אחת הסברות שהעלו החוקרים לסיבת המוות היה הימצאותו של נגיף בגופו של בנט שמקורו בלב המושתל. הנגיף הזה, מזן porcine cytomegalovirus, מתקיים רק בבעלי חיים. המדענים ערכו אומנם בדיקות נגד נגיפים בלב המושתל אך להערכתם הוא לא זוהה בגלל היותו רדום. במהלך המעקב אחר מצבו של בנט אותרה עלייה בהימצאותו של הנגיף הזה בגופו של בנט אולם אין ודאות שהוא שגרם למותו.

== התקרית האלימה ==
לאחר שהמידע על הניתוח הגיע לכותרות התפרסם בעיתונות שב-1988 היה בנט מעורב בתקרית אלימה במהלכה דקר בסכין ופצע קשה את אדוארד שומקר שנותר נכה עד מותו ב-2007. בנט ריצה 10 שנות מאסר בכלא. חלק מהתגובות לפרסום טענו שבגלל מעשיו לא היה צריך לתת לבנט קדימות בטיפול.

== קישורים חיצוניים ==
* 
* 
* 
* 
* 
* 
* 
* 

== הערות שוליים ==

קטגוריה:השתלת איברים
קטגוריה:אוניברסיטת מרילנד
צעקה (אלבום)

צעקה הוא אלבום סולו של הזמר החסידי מרדכי בן דוד, האלבום יצא בשנת 2017.

את האלבום הפיק יידל ורדיגר (בנו של בן דוד), והוא כולל לחנים של בן דוד עצמו, ושל אלי קליין ואיצי ברי, יוסי גרין, יצחק פוקס וברוך שלום בלסופסקי. כשעל העיבוד המוזיקלי אלי קליין ואיצי ברי, יואלי דיקמן, ברוך שלום בלסופסקי, אלי לאופר ומונה רוזנבלום. האלבום מכיל שירים בעברית, ידייש.

בשיר פתח לנו שער (רצועה 2) מארח בן דוד לדואט את הזמר מוטי שטיינמץ, כמו כן בשיר ואנפהא נהירין (רצועה 10) מארח לדואט את נותי פוקס. את האלבום מלוות מקהלת שירה, מקהלת בעלי המנגנים ומקהלת הילדים החסידית-אמריקאית שיר ושבח.

לחלק משירי האלבום יצאו גרסאות כיסוי, בהם: הנני רופא לך בלחן של יוסי גרין (רצועה 8) יצאה כקאבר על ידי מקהלת שירה, מקהלת הילדים יידיש נחת ומנדי הרשקוביץ. השירים "צעקה" ו"כבשה אחת" יצא כקאבר על ידי שמילי אונגר באלבומו על הבמה.

האלבום זכה להצלחה רבה ותוך שבועיים מכר למעלה מ30 אלף עותקים.

==רשימת רצועות==

==השתתפו הקלטות==
* מוטי שטיינמץ
* נותי פוקס
* מקהלת שירה
* מקהלת בעלי המנגנים
* מקהלת הילדים שיר ושבח

==קישורים חיצוניים==
* אשר גרייבר, [https://www.93fm.co.il/radio/403656/ האזינו: מרדכי בן דוד שב עם אלבום חדש – צעקה], כתבה באתר רדיו קול חי
* 
* 

==הערות שוליים==

קטגוריה:אלבומים חסידיים
קטגוריה:אלבומי 2017
קטגוריה:אלבומים בעברית
קיאנצ'אנו טרמה

קיאנצ'אנו טרמה (באיטלקית: Chianciano Terme) היא קומונה בטוסקנה שבאיטליה, כ-50 ק"מ דרום מזרחה מסיינה.

==היסטוריה==
קיימות עשויות על קיום יישוב כבר מהמאה ה-5 לפנה"ס. אטרוסקים בנו מקדש בקרוב למעיינות חמים. מעיינות המרפא של האזור היו ידועים בתקופת רומא העתיקה. הורטיוס ביקר במקום ב ומספר וילות מפוארות נבנו באזור באותה תקופה. מעט ידוע על ההתרחשויות במהלך ימי הביניים. ידוע כי במהלך המאה ה-14 שליטי סיינה שלטו באזור. בתחילת המאה ה-20 באזור נבנו מספר מלונות. העיירה ממוקמת בגבעה וחלק מחומות העיר שרדו עד היום.

כיום המקום מהווה מקום ספא ידוע ופופולרי.

בשנת 2009 בעיירה הוקם מוזיאון אמנות על בסיס תרומה פרטית. המוזיאון כולל כ-1000 פריטים לרבות עבודות של סלבדור דאלי, גוארצ'ינו, ג'ובאני בטיסטה טייפולו, פאולו ורונזה והדפסים של אלברכט דירר, פרנסיסקו גויה ורמברנדט.

פעם בשנתיים נערכת תערוכה של אמנים מכל העולם. פריטי אמנות מוצגים במוזיאון ובאתרים שונים בעיירה. בשנת 2011 בפרס התערוכה זכתה ורדה ברגר.

==ערים תאומות==
* 

==קישורים חיצוניים==

* 
* [http://www.travelingintuscany.com/engels/chiancianoterme.htm תיאור העיירה]
* 

קטגוריה:טוסקנה: ערים
גיליוטין (חברה)

גיליוטין היא חברה שעוסקת בפיתוח ובשיווק משחקי מחשב, שהוקמה על ידי האחים רנארד ורועי גלוזמן בשנת 1996, במהלך השנים החברה יצרה מספר משחקים, רובם לא זכו להצלחה מסחרית בזמן אמת, אולם לאחר זמן הפכו לרטרו ולקלאסיקות ישראליות. כל משחקי החברה הם מסוג קווסט הומוריסטי, של הדמות הראשית.

== פעילות החברה==
===גיימינג===
החברה פעלה ברציפות משנת 1996 עד 2003 והוציאה משחקים למחשב האישי, משחק רשת אחד בשם ווג'ימון,<ref></ref> ואף סדרת טלוויזיה אחת בשם "בטשת מואב". בשנת 2003 החליטו האחים גלוזמן להפסיק את פעילות החברה בגלל קשיים כלכליים. בשנת 2008 החברה פרסמה שהיא משחררת את כל משחקיה שיצאו עד אותה עת להורדה בחינם.<ref></ref><ref></ref>

בשנת 2019 החברה החלה בקמפיין מימון המונים ליצירת משחק חדש בסדרה הקמפיין נחל הצלחה אדירה,<ref></ref> ובחודש מרץ 2021 המשחק שוחרר.<ref></ref>
===בטשת מואב===
בשנת 2001, עם צאת המשחק "חלום שהתגשם", פורסם כי סדרת טלוויזיה בשם "בטשת מואב" תעלה לאוויר בערוץ פוקס קידס. עלילת התוכנית הייתה אמורה לעסוק ביריבותם של חזי וצחי פיפוש על צוואת דודם יהוציפר. הללו קבעו ביניהם כי הראשון שיקיף את היישוב הבדיוני "בטשת מואב", יזכה בירושת הדוד - אוסף של קונצים וקונדסים. הרעיון למוטיב התוכנית היה, כי בכל פרק יוצבו לצופים שתי אפשרויות לסיום העלילה, ועליהם יהיה לבחור בין השתיים באופן אינטראקטיבי. פוקס קידס דחו את התוכנית בטענה שהיא לא מתאימה לילדים.

ב-2003 עלתה התוכנית לשידור בערוץ ביפ בפורמט שונה אך עם שם זהה. העלילה מתחילה כאשר חזי מוכר קרקע שקיבל בירושה לשני אנשים שונים, ובמהלך הסדרה דואג חזי שלא ידעו הקונים אחד על קיומו של השני.

הסדרה היא בת עשרה פרקים באורך של כחמש דקות לפרק, והיא אף יצאה על גבי קלטת וידאו.

==רשימת משחקים==
{| class="wikitable"
|+
!שם המשחק
!שנת יציאה
|-
|אלימלך אגוז בתככי הרייטינג
|1996
|-
|פיפוש (1999)
|1999
|-
|פיפוש 2
|2000
|-
|חלום שהתגשם
|2001
|-
|פיפוש 3D – המהפכה
|2003
|-
|ווג'ימון
|2003
|-
|פיפוש (2021)
|2021
|}

== הערות שוליים ==

קטגוריה:חברות משחקי וידאו ישראליות
מגלן אדום-ציצה

מגלן אדום-ציצה או איביס אדום-ציצה (שם מדעי: Pseudibis papillosa) הוא מין של עוף מים ממשפחת הכפניים, החי לאורך תת-היבשת ההודית, לעיתים קרובות גם במרחק מהמים. הוא משויך לסוג מגלן אסייתי לצד המין הנדיר מגלן לבן-כתף, שבעבר נחשב לתת-מין שלו. בנוסף הוא מבלבל לעיתים עם מגלן חום.

המגלן אדום הציצה בעל תפוצה רחבה ואינו בסכנה.

==תיאור==
מגלן זה מגיע לאורך ממוצע של 60–68 ס"מ עם מוטת כנפיים של 90–115 ס"מ בממוצע. לרוב שני הזוויגים נראים דומים, אף שהזכרים גדולים מעט יותר. נוצות המגלן שחורות-חומות לאורך הגוף, כשגווני הכנפיים והזנב בעלי גוון מתכתי כחול-ירוק, כשהחלק העליון של הכנפיים לבן. הראש חשוף מנוצות וכהה אך בעל עורך וכיפה אדומים וכן רגליים אדומות. העיניים צהובות והמקור ארוך וצבעו אפור-כהה. המגלנים לרוב שתקנים אך הם צורחים בעונת הרבייה בקולות רמים, בעיקר בשעות הזריחה והשקיעה.

מגלן זה מצוי לאורך ביצות, אדמות מרעה, בריכות וגדות יערות לאורך תת-היבשת ההודית, בהם הוא מחפש מזון בקבוצות קטנות. המגלן מתרחק מאזורי יערות, חופי ימים ומדבריות ולרוב מצוי באזורים נמוכים. המגלן הוא אוכל כל הניזון בין העשבים והצמחייה מנבלות, חרקים, צפרדעים ובעלי חיים קטנים אחרים וגם מדגנים וזרעים שונים. לעיתים הוא מחפש מזון עם מגלנים אחרים או עם אנפתיים. הוא גם יחכה סביב לשריפות כדי ללקט חרקים נמלטים.

מין זה מקנן בקבוצות קטנות המקננות על העצים. הנקבה מטילה 2 עד 4 ביצים בקן מענפים וזלזלים.

==גלריה==
<gallery mode="packed">
Pair of Red-naped ibis (Pseudibis papillosa).jpg
Red-naped Ibis Pseudibis papillosa DSCN5781 (12).jpg
BlackibisDSC 6317 090913 pusa.jpg
Red-naped ibis (Pseudibis papillosa) immature.jpg
</gallery>

==קישורים חיצוניים==

==הערות שוליים==

קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1824
קטגוריה:כפניים
קטגוריה:הודו: עופות
מגלן לבן-כתף

מגלן לבן-כתף (שם מדעי: Pseudibis davisoni) הוא מין של עוף מים ממשפחת הכפניים המצוי רק במספר אזורים בדרום-מזרח אסיה והוא מצוי בסכנת הכחדה חמורה, כשהוא נחשב לאחד מהעופות המאוימים בבית גידולו. בעבר נחשב לתת-מין של מגלן אדום-ציצה, קרובו לסוג מגלן אסייתי. הוא נקרא בידי החוקר היהודי הסקוטי אלן אוקטביאן יום ב-1875 להוקרה לחוקר ויליאם רוקסטון דווידסון .

מגלן זה מגיע לאורך 75 עד 85 ס"מ, כשהזכרים גדולים יותר מאשר הנקבות ובעלי מקור מעט ארוך יותר. המגלן בעל נוצות חומות-כהות עם זנב כחול-שחור וראש חשוף מנוצות כהה ובעל אזורים כחולים או לבנים והכיפה, אחורי הראש והעורף בעלי "צווארון" שחור-לבן ולעיתים כחול כהה. המקור אפור ומעוקל מטה והרגליים ורודות. במראהו הוא מזכיר את המגלן אדום-הציצה אך מעט גדול וכבד יותר ובעל צוואר ורגליים ארוכים יותר. בנוסך הזנב נוטה כלפי מטה מעט ולא ישר לאורך הגוף.

בעבר מגלן זה נמצא במיאנמר, תאילנד, מלזיה, קמבודיה, לאוס, וייטנאם וביונאן שבסין. עם זאת כיום המין נכחד ממרבית האזורים בהם חי ונראה רק בדרום-מזרח קמבודיה, דרום וייטנאם ולאוס ובקלימנטן. לרוב הוא מצוי בביצות ושפכי נהרות ובשדות לחים. המין מחפש מזון בביצות בעזרת חיטוט בקרקע עם מקורו, ולעיתים משתף פעולה עם חיות גדולות כמו תאו מים, קרנפים או פיל אסייתי אף שהוא מצליח לפעול גם לצד פרות וחזירי בר באותו אופן.

המגלן מצוי בסכנת הכחדה, בעיקר עקב אובדן בית הגידול לטובת חקלאות תעשייתית, ניקוז מקווי מים ובריכות לטובת חקלאות וכן אובדן קנים וצעירים לטובת ציידים אנושיים, טורפים כמו עורביים וסמוריים ופגעי מזג אוויר קשה או שריפות. מין זה מצוי כיום בסכנת הכחדה גדולה והאוכלוסיות ששרדו מקוטעות אחת מהשנייה.

==קישורים חיצוניים==

==הערות שוליים==

קטגוריה:טקסונים שתוארו בידי אלן אוקטביאן יום
קטגוריה:בעלי חיים שתוארו ב-1875
קטגוריה:כפניים
קטגוריה:קמבודיה: עופות
קטגוריה:בורנאו: עופות
מגלן קדוש מדגסקרי

מגלן קדוש מדגסקרי (שם מדעי: Threskiornis bernieri) הוא מין של עוף מים מתת-משפחת המגלנים האנדמי לאי מדגסקר וכן באלדברה (חלק מאיי סיישל) שבהאוקיינוס ההודי והוא מצוי בסכנת הכחדה בטבע. בעבר מין זה נחשב לתת-מין של מגלן קדוש אפריקאי.
== מאפיינים ==
מגלן זה גדול יחסית (אם כי יותר קטן מקרובו החי באפריקה) ומגיע לגובה 65–89 ס"מ, ובעל מוטת כנפיים של 112–124 ס"מ, כשהזכרים מעט יותר גדולים מהנקבות אך דומים במראה. נוצות הגוף לרוב לבנות למעט בחלק התחתון של הכנפיים, הצוואר והראש וחלק מנוצות הגב בעלות גוונים כחולים או ירוקים. הרגליים והמקור ארוכים ואפורים-חיוורים.

מין זה נפוץ לחופי מדגסקר ואלדברה במספר איים, גדות נהר, ביצות מלוחות, חופים חוליים ובין ענפי מנגרובים והוא חי בבדידות כשלעיתים נראים עד 3 פרטים ניזונים יחד. המגלן הוא אוכל כל המחפש ירקות, נבלות, חרקים, סרטנים, דגים, צפרדעים וזוחלים ועופות קטנים על הקרקע. 

המגלן מקנן במהלך העונה הרטובה של נובמבר ודצמבר ומקנן על העצים, בהם הנקבה מטילה שתי ביצים לבנות. לעיתים המגלנים מקננים עם מגלנים אחרים ועם אנפות כמו אנפית הבקר, כשהקן נמצא בקרבת המים.

== קישורים חיצוניים ==

==הערות שוליים==

קטגוריה:בעלי חיים שתוארו ב-1855
קטגוריה:טקסונים שתוארו בידי שארל לוסיאן בונפרטה
קטגוריה:כפניים
קטגוריה:מדגסקר: עופות
קטגוריה:מדגסקר: בעלי חיים אנדמיים
סטיבן קרוגר

סטיבן קרוגר (באנגלית: Steven Krueger נולד ב-25 במאי 1989) הוא שחקן קולנוע וטלוויזיה אמריקאי .

== ביוגרפיה ==
קרוגר נולד באפלטון, ויסקונסין וגדל בסרסוטה, פלורידה.

== קריירה ==
הופעת הבכורה שלו כשחקן הייתה זמן קצר לאחר שעבר ללוס אנג'לס בסוף 2009 בפרק של סדרת הטלוויזיה 90210. במהלך השנים הבאות הוא התארח ושיחק בתפקידים חוזרים במספר סדרות טלוויזיה בהן, "הורים בשמרה מלאה" ושני גברים וחצי.

בשנת 2013, לוהק קרוגר לתפקיד חוזר בסדרת הטלוויזיה המקוריים, ספין-אוף של לסדרת הטלוויזיה יומני הערפד. דמותו, ג'וש, הייתה הדמות הלהט"בית הראשונה שהוצגה בסדרה <ref></ref> ובמקור הייתה אמורה להופיע בשלושה פרקים <ref></ref> עם זאת, ג'וש הפך במהירות לחביב המעריצים ובסוף 2013, קרוגר נבחר לאחד מ-"גנבי הסצנה המובילים של השנה" של חדשות. <ref></ref> הוא הוחתם בהמשך לתפקיד חוזר בסדרה ושיחק בה מהסדרה עד עונתה האחרונה ב-2018. <ref></ref> <ref></ref>

בנובמבר 2019 פורסם כי קרוגר לוהק לתפקיד ראשי בסדרת הטלוויזיה הצהובות, בבימויה של קארין קוסמה.<ref name=":0"></ref> קרוגר מגלם את בן סקוט, עוזר המאמן של נבחרת הבנות בכדורגל של התיכון שנתקעת בהרים לאחר ששרדה מהתרסקות מטוס לפני 25 שנה. הסדרה שודרה לראשונה בנובמבר 2021. באותה שנה שיחק קרוגר בתפקיד חוזר בעונה השלישית של רוזוול, ניו מקסיקו.

== פילמוגרפיה ==
{| class="wikitable sortable plainrowheaders"
|+תפקידי טלוויזיה וקולנוע
! שנה
! כותרת
! תפקיד
! class="unsortable" | הערות
|-
| 2009
|פשע מן העבר
|תלמיד בקבוצת הדיבייט
|פרק אחד
|-
| 2009
| data-sort-value="90210" | 90210
| וינס - שחקן כדורגל מס' 2
| פרק: "Salmon Wild Alaskan"
|-
| 2010
| CSI: ניו יורק
| גרג
|פרק אחד
|-
| 2010
| data-sort-value="Middle, The" | מקום טוב באמצע
| אסטבן
|פרק אחד
|-
| 2010
| הבלתי רגילים
| ריינולדס
| פרק: "No Ordinary Vigilante"
|-
| 2010
|הורים במשרה מלאה
| ברודי
|פרק אחד
|-
| 2010
| שקרניות קטנות
| בן קוגן
| 3 פרקים
|-
| 2011
| מדיסון היי
| פיט
| פיילוט טלוויזיה שלא נמכר
|-
| 2011
| עובדים מצטיינים
| קווייד פרנקלין
| פרק: "Heist School"
|-
| 2012–2013
| שני גברים וחצי
| שון
| 3 פרקים
|-
| 2013
| סדנה לעצבים
| ריאן הוגט
| פרק אחד
|-
| 2013
| תוכנית בריחה
| גבריאל
|סרט קולנוע, ללא קרדיט
|-
| 2013–2018
| data-sort-value="Originals, The" | המקוריים
| ג'וש רוז'ה
| תפקיד ראשי
|-
| 2014
| data-sort-value="Lesson in Romance, A" |A Lesson in Romance
| בריידי
| סרט טלוויזיה
|-
| 2015
| הוואי חמש-אפס
| ערן דובריאן
| פרק אחד
|-
| 2015
| צמרמורת
| דוידסון
| סרט<ref name="BL"></ref>
|-
| 2016
|Satanic
|דייוויד
|סרט קולנוע
|-
| 2017
|Ryan Hansen Solves Crimes on Television
| אורסון
|פרק אחד
|-
| 2019
| NCIS
| אנדרו טאונסלי
|פרק אחד
|-
| 2019
| צרות טובות
| אלי
|פרק אחד
|-
| 2021
| רוזוול: ניו מקסיקו
|הית'
| תפקיד חוזר (עונה 3)
|-
| 2022-2021
|הצהובות
| בן סקוט
| תפקיד ראשי
|}

==קישורים חיצוניים==

== הערות שוליים ==

קטגוריה:אמריקאים ממוצא גרמני
קטגוריה:אמריקאים ממוצא אנגלי
קטגוריה:בוגרי אוניברסיטת וירג'יניה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1989
הפיגוע במסגד בפשאוור

הפיגוע במסגד בפשאוור התרחש ב-4 במרץ 2022, כאשר מחבל מתאבד של המדינה האסלאמית פוצץ את עצמו במסגד שיעי בעיר פשאוור במחוז ח'ייבר פח'טונח'ווה בצפון פקיסטן. בפיגוע נהרגו לפחות 63 בני אדם ונפצעו עוד 196 והוא אחד מפיגועי הטרור הקטלניים ביותר בהיסטוריה של פקיסטן.

== רקע ==
במהלך סוף המאה ה-20 ותחילת המאה ה-21, בוצעו פיגועים רבים על ידי מוסלמים בפקיסטן ובאפגניסטן בכלל, ובפשאוור בפרט. תדירות הפיגועים גברה מאז החלה המלחמה בצפון-מערב פקיסטן. מאז 2007 בלבד, בוצעו כ-17 פיגועים בפשאוור, שבהם מתו למעלה מ-400 שיעים.

קוצ'ה ריסלדאר היא שכונה שיעית ברובה בעיר העתיקה של פשאוור. המסגד הראשי בשכונה, יעד הפיגוע, ממוקם בקיסה חוואני בזאר, והוא בין המסגדים העתיקים ביותר באזור, שהוקם עוד לפני עצמאותה של פקיסטן.

== הפיגוע ==
ב-4 במרץ 2022 בשעה 12:55 (UTC+5), במהלך תפילת סלאת א-זוהר, אדם לבוש בבגדים שחורים וחמוש באקדח, נהג בריקשה עם שני אנשים אחרים והתקרב למסגד מסג'יד אסנה א-אשרי. לאחר מכן המשיך ללכת לבדו לעבר המסגד. הוא פתח באש לעבר שוטרים מחוץ למסגד, ובכך הרג ופצע 2 מהם.

הוא נכנס לאולם המרכזי של המסגד ופתח באש על המתפללים, שמילאו את שתי קומות המסגד. שניות לאחר מכן, הוא פוצץ חגורת נפץ שכללה כ-150 מסבים כדוריים ו-5 ק"ג של חומר נפץ, מה שגרם לפיצוץ גדול מאוד.<ref></ref><ref></ref> חומר הנפץ הוסתר על ידי הצעיף הגדול שלו והצבע הכהה של בגדיו. עד ראייה אמר כי התוקף פוצץ את חומרי הנפץ כשהגיע למינבר, והמפקח הכללי של המשטרה אמר שהפיצוץ התרחש בשורה השלישית של המסגד.

לפחות 56 או 57 בני אדם נהרגו באופן מיידי לאחר הפיצוץ, כולל המחבל עצמו, ועוד 196 נפצעו. פקיד משטרה טען כי הוא מאמין שהמסבים הכדוריים גרמו לתמותה הרבה, ולקורבנות רבים נקטעו הגפיים כתוצאה מרסיסי הפיצוץ. אחד מן ההרוגים היה מנהיג המסגד, עלמה אירשד חוסיין ח'ליל, ש-AP News תיארו אותו כ"מנהיג שיעי צעיר בולט". אחד מקציני המשטרה באזור מת גם הוא.

הפיגוע במסגד בפשאוור היה הפיגוע הקטלני ביותר בפקיסטן מאז פיגוע ההתאבדות במסטונג שהתרחש ב-2018 במסטונג שבמחוז בלוצ'יסטן.

== תוצאה ==
הקורבנות נלקחו לבית החולים ליידי רידינג כש-10 הגיעו ב"מצב קריטי מאוד" ו-57 הגיעו מתים.<ref></ref> דובר מטעם בית החולים אמר למחרת כי לפחות 37 בני אדם נותרו מאושפזים כשלפחות 4 במצב אנוש ו-6 שמתו במהלך הלילה, מה שהעלה את מניין ההרוגים ל-63.

בערב 4 במרץ 2022 ולמחרת בבוקר, נערכו הלוויות ל-24 מקורבנות הפיגוע. ההלוויות, שבהן השתתפו מאות אנשים, היו תחת אבטחה קפדנית של המשטרה. הקהילה השיעית ארגנה הפגנות ברחבי המדינה לאורך ערב 4 במרץ על מנת לגנות את המתקפה.

ב-5 במרץ 2022, מחוז ח'וראסאן של המדינה האסלאמית של המדינה האסלאמית לקח אחריות על ביצוע הפיגוע באמצעות כלי התקשורת הרשמיים של הארגון, ופרסם את שמו ותמונתו של המחבל המתאבד (ג'וליביב אל-קאבולי).<ref></ref><ref></ref> במסיבת עיתונאים למחרת, אמרו גורמי הביטחון כי מדובר באזרח אפגני. גורמים רשמיים הוסיפו כי האזרח היגר לפקיסטן לפני עשרות שנים. הוא דווח כנעדר על ידי הוריו, שחשדו שהוא הצטרף לדאעש.

שר המידע והשידור הפדרלי, פאואד צ'אודרי, אמר כי שלושה צוותי חקירה הוקמו על מנת לחקור את הפיגוע.

==קישורים חיצוניים==

== הערות שוליים ==

קטגוריה:פקיסטן: פיגועי התאבדות
קטגוריה:פיגועים במוסדות דת מוסלמיים
קטגוריה:ח'ייבר פח'טונח'ווה
קטגוריה:פעולות טרור ב-2022
מיירה (וירג'יניה המערבית)

מיירה (באנגלית: Myra) היא שטח גלילי בנפת לינקולן, וירג'יניה המערבית, ארצות הברית. העיירה שוכנת לאורך גדת הנהר מאד, 6.4 ק"מ דרומית להמלין. סניף הדואר בעיירה פעל מ-7 בספטמבר 1883 ועד שנסגר ב-19 במרץ 2011. הקהילה נוסדה במקביל להקמת סניף הדואר.

== אנשים ידועים ==
* צ'אק ייגר, טייס ניסוי

==קישורים חיצוניים==

==הערות שוליים==

קטגוריה:ארצות הברית: עיירות
קטגוריה:וירג'יניה המערבית
קטגוריה:צ'אק ייגר
Golden Entertainment

גולדן אנטרטיינמנט (באנגלית: Golden Entertainment) היא חברה אמריקאית המחזיקה ומפעילה טברנות ובתי קזינו ברחבי העולם.

נכון לשנת 2021 מעסיקה החברה כ-7,200 עובדים, מחזיקה בכ-11,300 מכונות ארקייד וכ-650 בתי קזינו.

מטה החברה הראשי נמצא בעיר נבדה, ארצות הברית.

== היסטוריה ==
החברה הוקמה בשנת 2001 תחת השם גולדן גיימינג (Golden Gaming) על ידי בלייק סרטיני (Blake Sartini)<ref></ref>.

בשנת 2002, הקימה את רשת הטברנות Golden Tavern Group.

בשנת 2004, רכשה החברה שלשה בתי קזינו בעיר בלאק הוק קולורדו<ref></ref>.

בשנת 2006, רכשה את בית המלון והקזינו Pahrump Nugget Hotel & Gambling Hall ושנה לאחר מכן שיפצה אותו בסכום של כ-11 מיליון דולר<ref></ref>.

בשנת 2007, שכרה את הקזינו של מלון Morgans Hotel Group תמורת כ-20 מיליון דולר לשנה<ref></ref>.

בשנת 2012, רכשה את בתי קזינו Terrible's Town ו-Terrible's Lakeside Casino תמורת כ-76 מיליון דולר<ref></ref>.

בחודש ינואר 2015, מוזגה גולדן גיימינג עם חברת לייקס אנטרטיינמנט (Lakes Entertainment) ומותגה מחדש תחת השם Golden Entertainment<ref></ref>.

בחודש אוקטובר 2017, רכשה את חברת American Casino & Entertainment Properties תמורת כ-850 מיליון דולר<ref></ref>. הרכישה כללה בין היתר את המלון "סטרטוספר לאס וגאס".

בחודש ינואר 2019, רכשה את בתי הקזינו Colorado Belle ו-Edgewater תמורת כ-190 מיליון דולר<ref></ref>.

== קישורים חיצוניים ==

* 
* 

== הערות שוליים ==

קטגוריה:הימורים
קטגוריה:בתי קזינו
קטגוריה:חיי לילה
מגלן זיתי

מגלן זיתי (שם מדעי: Bostrychia olivacea) הוא מין של עוף מתת-משפחת המגלנים החי לאורך מרכז אפריקה באזורים הטרופיים, לרוב ביערות גשם. מין זה שייך לסוג מגלן אתיופי והוא קרובו של מגלן הסוואנה.

זהו מגלן קטן יחסית המגיע לאורך 65 עד 75 ס"מ, בעל מוטת כנפיים של 309–372 מ"מ, כשמספר תת-מינים קטנים יותר מאחרים. המגלן בעל נוצות חומות עם גוני ירוק וברונזה לכנפיו (מזכירים מעט את גוני טווס קונגו). הראש והצוואר חומים בהירים עם עיניים שחורות וכתם לבן מתחתם. המקור קצר ואפור ומעל הראש ציצה זקורה חומה המשתרעת עד העורף, ועוזרת להבדיל בין המין לקרוביו. מין זה מעופף בתעופות קצרות וחזקות, דומות לתעופה של אנפת לילה.

מגלן זה שוכן במערב ומרכז אפריקה בחוף השנהב, סיירה לאון, קמרון, ליבריה, גבון, הרפובליקה הדמוקרטית של קונגו, ניגריה, גאנה, קניה וטנזניה וכן באיי סאו טומה ופרינסיפה, אך האוכלוסיות שלו לא רצופות. הוא מצוי לרוב סמוך למקווי מים כמו נהרות וביצות ביערות גשם שפלה וביערות הרריים וכן בהרים גבוהים עד רום 12,000 מטרים מפני הים, כמו בקילימנג'רו, הר אלגון או הר קניה. לרוב המגלן אינו נודד, למעט במספר אזורים יבשים בליבריה.

מצב שימור של המגלן בטבע הוא "ללא חשש", אף שהאוכלוסייה קטועה ועלולה להיפגע מכריתת יערות לאורך בית גידולו.

==תת-מינים==
במין זה 4 תת-מינים:
* B. o. olivacea
* B. o. rothschildi
* B. o. cupreipennis
* B. o. akeleyorum

בעבר גם המין מגלן זיתי גמד, האנדמי לסאו טומה שויך למין זה ואף המין (שכיום בסוג נפרד) מגלן מדגסקרי.

== קישורים חיצוניים ==

== הערות שוליים ==

קטגוריה:כפניים
קטגוריה:בעלי חיים שתוארו ב-1838
קטגוריה:קמרון: עופות
מגלן זיתי גמד

מגלן זיתי גמד (שם מדעי: Bostrychia bocagei) הוא מין של עוף מתת-משפחת המגלנים ומהסוג מגלן אתיופי, המצוי אך ורק באיי סאו טומה - חלק ממדינת סאו טומה ופרינסיפה שלחופי מערב אפריקה. עוף זה מצוי בסכנת הכחדה חמורה עקב פגיעה בבית גידולו ומיעוט האוכלוסייה שלו. בעבר נחשב לתת-מין של מגלן זיתי אך הופרד לאחר הבדלים גנטיים והגודל הקטן יותר שלו, הנובע כנראה מגמדיות איים. 

אורכו של המגלן 60 עד 65 ס"מ, כאשר הזכרים גדולים מעט מהנקבות. צבעו זית-ירוק והוא בעל כסות שחורה לאורך הפנים שסביב העיניים ותחילת המקור האפור והכפוף. המגלן בעל רגליים קצרות יחסית ואדומות. פנים הכנפיים בצבעי ברונזה.

המגלן מצוי רק במספר ביצות ויערות בעלי סבך דליל, בגובה 450 מטרים או פחות. לרוב הוא מצוי על הקרקע הרמוסה, לעיתים בידי חזירי בר או במים ובבוץ, ם הוא מחטט עם מקורו בחיפוש מזון. המגלן הוא אוכל כל הניזון מהחי ומהצומח. 

המגלן מצוי בסכנה חמורה בטבע עקב פלישה של מינים פולשים הטורפים את המגלן, ביציו ואפרוחיו, בירוא יערות נרחב, סלילת כבישים ולעיתים גם ציד אנושי. זאת נוסף על העובדה שהאוכלוסייה קטנה ומבודדת על האי. המגלן נחשב למוגן במדינתו, אך היערות בהם חי אינם מוגנים כמותו. כיום נשארו רק 50 עד 249 פרטים של המגלן.

== קישורים חיצוניים ==

== הערות שוליים ==

קטגוריה:כפניים
קטגוריה:סאו טומה ופרינסיפה: עופות
אבו חסן אל-האשמי

אבו חסן אל-האשמי אל-קורשי (בערבית: أبو الحسن الهاشمي القرشي; נהרג ב-15 באוקטובר 2022) היה הח'ליפה השלישי של המדינה האסלאמית.

== ביוגרפיה ==
אבו חסן נולד בשם נור כרים אל-מוטני, אחד מוותיקי הארגון עוד מימי מלחמת עיראק. בתפקידיו הבכירים הקודמים במדינה האסלאמית, אבו חסן היה האמיר של משרד החינוך והאמיר של משרד המשפטים והתלונות. על פי מקור אחר, שמו האמיתי הוא ג'ומא עוואד אל באדרי, והוא אחיו הבכור של הח'ליפה הראשון של הארגון, אבו בכר אל-בגדאדי.

אבו חסן הוכרז כמנהיג החדש של הארגון בהודעת שמע שפורסמה ב-10 במרץ 2022 בכלי התקשורת הרשמיים של המדינה האסלאמית, כחודש לאחר מותם של הח'ליפה הקודם אבו אבראהים אל-האשמי והדובר אבו חמזה אל-קורשי בפשיטה של הקומנדו האמריקני בצפון סוריה.

על פי דובר הארגון החדש, אבו עמר אל-מוהג'יר, אבו חסן סומן בצוואתו של אבו אברהים כיורשו בהנהגה, והוא נבחר מבין 5 מועמדים לאחר התייעצות מועצת השורא של הארגון. בדומה לקודמו בהנהגה - אבו אברהים, הכוניה של אבו חסן מצביעה על השתייכותו לענף "האשמים" של שבט קורייש (שבטו של מוחמד), שהוא אחד מהקריטריונים הנדרשים אצל המדינה האסלאמית כדי להתמודד על תפקיד הח'ליפה ומנהיג הארגון.

לאחר שכיהן תשעה חודשים בתפקיד, ב-30 בנובמבר 2022, הודיע דובר הארגון כי אבו חסן נהרג במהלך לחימה, מבלי לספק פרטים נוספים. למחליפו מונה אבו חוסיין אל-חוסייני.

==קישורים חיצוניים==

* 
* 
* 

== הערות שוליים ==

קטגוריה:המדינה האסלאמית: אישים
קטגוריה:ראשי ארגוני טרור אסלאמי
קטגוריה:טרוריסטים
קטגוריה:נפטרים ב-2022
בדיחה חוזרת

בדיחה חוזרת היא מכשיר ספרותי בדמות בדיחה משעשעת או רפרנס קומי המופיע שוב ושוב לאורך יצירת ספרות או צורת סיפור אחרת. אף על פי שהן דומות, אמרות כנף אינן נחשבות לבדיחות חוזרות.

בדיחות חוזרות יכולות להתחיל עם ביטוי הומוריסטי לא מכוון שחוזר על עצמו עם שינויים קלים ככל שהבדיחה הופכת מוכרת וככל שהקהל מצפה להופעה חוזרת של הבדיחה. אמירה סתמית לא תהפוך לבדיחה חוזרת רק על ידי חזרה על עצמה. בדיחה חוזרת עשויה גם לשאוב את ההומור שלה מהגסות של המצב בו היא מתרחשת.

בדיחות חוזרות נמצאות בעיקר בתוכניות טלוויזיה, אך מופיעות גם במקומות אחרים, כגון משחקי וידאו, סרטים, ספרים ורצועות קומיקס .

בדיחה חוזרת יכולה להיות מילולית או ויזואלית ועשויה "להעביר ערכים חברתיים על ידי הדהוד של דוברים לוחמניים עם שלל איומים קריקטוריים".<ref name="Brunvand719"></ref> לדוגמה, דמות עשויה להציג לאחרים הצעה כל כך מגוחכת או שערורייתית שסביר להניח שהיא מלגלגת על עצמה עד לנקודה שבה לבקשה המקורית אין כמעט סיכוי להתממש בפועל והתוצאה היא אפקט הומוריסטי.<ref name="Brunvand719" />

== ראו גם ==
* גִימִיק
* בדיחה פנימית
* דמות חוזרת

== הערות שוליים ==

קטגוריה:בדיחות
מגלן מדולדל

מגלן מדולדל (שם מדעי: Bostrychia carunculata) הוא מין של עוף מתת-משפחת המגלנים ומהסוג מגלן אתיופי האנדמי לרמה האתיופית שבאתיופיה ואריתריאה. מין זה בעל תפוצה רחבה ואיננו בסכנה.
== מאפיינים ==
מגלן זה בינוני בגודלו ומגיע לאורך 65–75 ס"מ עם נוצות חומות-אפורות בעלי גוון ברונזה וכנפיים חומות ומעט ירוקות עם פס לבן בולט לאורכם. הזנב שחור וארוך והרגליים ארוכות. הראש והצוואר כהים וקצרים יחסית, העיניים אדומות, מותקפות בטבעת לבנה. המקור אפור כהה ודק יחסית ובתחתית המקור דלדל כהה משתלשל. אין הרבה הבדלים בין הזכרים לנקבות.

עוף זה מצוי לאורך ערבות וביצות הרמה האתיופית בעיקר באדמות בור, שדות ומטעי זית או ערער בגובה 1,500 עד 4,100 מטרים מפני הים, אם כי הוא נצפה בעבר גם בחופי אריתריאה. המגלן מצוי גם בשדות מעובדים, כרים מוצפים, גדות נהר ובפארקים ואף במרכז של אדיס אבבה.

זהו מין חברותי יחסית למגלנים המצוי לעיתים בלהקות של 30 עד 100 פרטים הנעים יחדיו, אם כי אוכלים ביחידות או בזוגות. לרוב הם מחפשים חרקים וטרף אחר בין הצמחים או בבוץ. המגלנים מתרבים לאורך צוקים או על עצים גבוהים ויוצאים מושבות רבייה. המגלנים מתרבים באזורים נמוכים יותר מגובה 3,000 מטרים ולרוב בקבוצות גדולות. באגם בדרום אתיופיה מגלנים התקבצו ב-500 זוגות רבייה הפעילות על העצים. הנקבה של המגלן מטילה 2 ביצים בקן.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי אדוארד ראפל
קטגוריה:כפניים
קטגוריה:אתיופיה: עופות
קטגוריה:אתיופיה: מינים אנדמיים
מגלן מנוקד-חזה

מגלן מנוקד-חזה (שם מדעי: Bostrychia rara) הוא מין של עוף מתת-משפחת המגלנים החי לאורך אפריקה הטרופית סביב יערות גשם ואזורי ביצות. מגלן זה קרוב בעיקר למינים מגלן זיתי ומגלן זיתי גמד ובעבר מספר חוקרים אף שייכו את שלושת המינים לסוג נפרד. כיום המין שייך לסוג מגלן אתיופי לצד מגלן הסוואנה ומגלן מדולדל. לא ידועים תת-מינים שלו.

המגלן מצוי במדינות: אנגולה, קמרון, הרפובליקה המרכז אפריקאית, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גאנה, גינאה, ליבריה, ניגריה, סיירה לאון ואוגנדה, כשרוב האוכלוסיות מקוטעות והמין נחשב לנדיר, אם כי לא בסכנה.

מגלן זה מגיע לאורך 46 עד 50 ס"מ והוא בעל גוף קטן עם נוצות חומות-כחולות כהות בעלות גוון ירוק לאורך הכנפיים והראש והצוואר כהים ואחורי הראש והעורף בעלי גוון שחור עד ירוק-מבריק. הרגליים ורודות וארוכות והמקור אפור וכפוף כלפי מטה. כפי ששמו מרמז יש למגלן זה נקודות ירוקות לאורך הגוף, בעיקר סביב הבטן, החזה והכנפיים.

זהו מין מתבודד ונחבא יחסית, הנמצא לרוב על הקרקע, לעיתים גם בין העשבים הגבוהים והוא שקט רוב זמנו. המגלן מחפש במים ובין הצמחייה מזון של צמחים, חרקים וסרטנים אך גם צפרדעים, זוחלים קטנים, חלזונות ועוד. לרוב המגלן ניזון לבד או בזוגות.

== קישורים חיצוניים ==

== הערות שוליים ==

קטגוריה:כפניים
קטגוריה:הרפובליקה של קונגו: עופות
גריפו, דוכס מיין

גריפו, דוכס מיין (726–753) היה בנם של המאיורדומוס קרל מרטל ואשתו השנייה סוואנשילד.

לאחר מותו של שארל מרטל, ייתכן כי שטחי הממלכה הקרולינגית היו אמורים להתחלק בין גריפו, אחיו למחצה פפין הצעיר (פפין הגוץ) וקרלומן. גריפו, שנחשב לטוען בלתי לגיטימי לכס המלוכה על ידי פפין וקרלומן, נוצר בלאן על ידי אחיו למחצה, נתפס ונכלא במנזר.

עם בריחתו בשנת 747, דוד-רבא שלו מצד אמו, אודילו, דוכס בוואריה סיפק תמיכה וסיוע לגריפו, אך כאשר אודילו מת שנה לאחר מכן, גריפו ניסה לבסס שלטון משלו בבוואריה וחטף את בנו של אודילו, טסילו השלישי. עם זאת, בשנה שלאחר מכן הובס על ידי פפין הגוץ שמינה את טסילו השלישי בן השבע כדוכס בוואריה.

==מקורות==
* [http://fmg.ac/Projects/MedLands/FRANKSMaiordomi.htm#_Toc184117352 FRANKS, MEROVINGIAN NOBILITY]

קטגוריה:ערכים שבהם תבנית בריטניקה אינה מתאימה
קטגוריה:דוכסי בוואריה
קטגוריה:ילידי 726
קטגוריה:נפטרים ב-753
שלמה אסבאג (השני)

הרב שלמה אסבאג השני (סביב ה'תק"ץ, 1830 - א' אדר א' ה'תרע"ו, מרץ 1906) היה פוסק הלכה, אב בית הדין ורבה של מרקש בסוף המאה ה-19 ותחילת ה-20.
== קורות חייו ==
נולד במרקש לאביו רבי יעקב שהיה מדייני העיר. נכדו של רבי שלמה הראשון המכונה 'מהרש"'א'.

=== רבנותו ===
בשנת ה'תרל"א התמנה לדיין במרקש, בבית הדין בראשות הרב מרדכי הצרפתי, לצד הדיינים: רבי שלם הכהן, ורבי רפאל יוסף חרוש. בית הדין התכתב עם דיינים נוספים בערי מרוקו בענייני הלכה, כדוגמת הרב רפאל אנקווא (רבה של סאלי).<ref>ראו תועפות רא"ם סימן ס"א.</ref> כמו כן בית הדין התכתב עם הראשון לציון הרב יעקב שאול אלישר.<ref>שו"ת ישא איש חו"מ סי' ו', שו"ת עולת איש יו"ד סי' ד'. </ref> בשנת ה'תרנ"ח, לאחר פטירת הרב רפאל יוסף חרוש, התמנה הרב שלמה לאב בית הדין ולרבה של מרקש. לבית דינו הצטרפו הדיינים: רבי ראובן פינטו, רבי דוד הסבעוני, רבי אברהם אבן מוחא ורבי ימין הכהן. בית דינו שבראשותו המשיך להתכתב עם יתר חכמי מרוקו.<ref>לדוגמה, בשנת ה'תרס"ב - חתום בפס"ד בעניין אשה מורדת מהעיר אצווירא. כת"י 3730=8 סרט 807.</ref> רבי שלמה התיידד עם מספר רבנים מארץ ישראל ומיתר ערי מרוקו, ביטוי לכך ניתן לראות בכמות הספרים שנשלחו אליו על מנת שיתן 'הסכמה'.<ref>לדוגמה:

שנת תר"מ - הסכמה ממנו ספר ימלט נפשו למו"ה אברהם חמוי.

שנת תרנ"ד – הסכמה ספר שופריה דיוסף אדהן, מו"ה רפאל יוסף חרוש מו"ה שלמה אסבאג מו"ה ימין הכהן מו"ה יעקב אבן חיים.

שנת תרס"ב – הסכמה לספר הוד יוסף למו"ה יוסף ארוואץ: שלמה ן' יעקב אסבאג ס"ט. אברהם ן' מוחא ס"ט. ימין כהן ס"ט. יעקב אבן חיים ס"ט. שלמה סימאנה ס"ט.

שנת תרס"ג - הסכמה לספר קדש הלולים למו"ה שאול נחמייאש.</ref>

כחלק מתפקיד רבנותו, ראה רבי שלמה לעסוק גם בגמילות חסדים עם אורחים שד"רים שהזדמנו לעירו.<ref>הד לגמילות חסדיו ניתן למצוא בכתבי רבי אליהו ילוז שד"ר טבריה (תולדות אליהו ילוז עמ' 44): שנת תר"ס אחר שבועות הגענו למראכש, ויצאו לקראתנו רבני העיר הרה"ג ראב"ד ר' יעקב ן' חיים ז"ל ושאר בדה"צ ר' אברהם זריהן ר' ימין כהן, ר' שלמה אסבאג ר' אברהם ן' מוחה ז"ל ור' מרדכי עזראן הי"ו ועוד כמה רבנים, ויבואו עמו עד בית האכסניא החה"ש הגביר סי' מרדכי אתורג'מאן ז"ל, גם מנכבדי העדה ובראשם השר הגביר המפו' החה"ש סי' ישועה קורקוס נ"ע באו וידרשו בשלומו.</ref> כמו כן הרבה להעניק להם המלצות על מנת שיתרמו להם צדקה.<ref>לדוגמה:

בשנת תרס"ג - המלצה לרבי מכלוף חזן, שנה בשנה תשכ"ט עמ' 458, מו"ה שלמה ן' יעקב סבאג מו"ה אברהם ן' מוחא מו"ה ימין הכהן מו"ה יעקב ן' אהרן אבן חיים מו"ה אברהם זריהן.

שנת תרס"ז דברך אמת – המלצה לרבי יעקב בן רבי חיים בן רבי שלמה נחמייאש: ע"ה שלמה א"א יעקב אסבאג ס"ט. ע"ה אברהם זריהן. ע"ה ראובן פינטו ס"ט. ע"ה יוסף אזוילוס ס"ט. ע"ה מרדכי א"א יעקב אסבעוני ס"ט.

שנת תרס"ט - המלצה למו"ה יצחק רפאל סאמון: ע"ה שלמה א"א יעקב אסבאג סיל"ט. ע"ה אברהם סימנא. ע"ה שלמה בן חיים ס"ט. ע"ה יוסף אזוילוס ס"ט. גם אה"ב ... ע"ה ישועה קורקוס ס"ט (מ"ו א 233).

</ref>

רבי שלמה נפטר בשנת ה'תרע"ו במרקש.<ref>ספר מצבות מראכש עמ' 468.</ref>

=== משפחתו ===
לרבי שלמה היו חמישה בנים. המפורסמים מביניהם הם רבי שלום שהיה דיין באספי, ורבי ברוך מחבר הספר 'מנחה בלולה'.

== חיבוריו ==
*שאלות ותשובות - מקבץ מתשובותיו יצא לאור בספר 'תשובות חכמי מראכש', הוצאת פי ישרים שנת תשפ"ב.

== הערות שוליים ==

קטגוריה:אבות בתי דין
קטגוריה:מרקש: רבנים
קטגוריה:נפטרים ב-1898
שמורת הטבע הלאומית צ'ומולונגמה

שמורת הטבע הלאומית צ'ומולונגמה (במנדרינית: 珠穆朗玛峰 国家级 自然保护区) היא שמורת טבע אשר בה נמצא החלק הסיני של הר האוורסט. השמורה משתרעת על פני 36,000 קילומטרים רבועים. "צ'ומולונגמה" הוא השם של הר האוורסט בטיבטית.

השמורה נוסדה ב-18 במרץ 1989. השמורה הייתה אחת משמורות הטבע הראשונות בעולם שנוהלו ומוגנים לחלוטין על ידי מתנדבים מקומיים.

השמורה כוללת 5 מתוך 14 הפסגות הגבוהות ביותר בעולם אשר ממוקמות בגובה של מעל ל-8,000 מטר.

== חיות בר ==
בשמורה ישנם 53 מיני יונקים, 206 מיני ציפורים ו-20 מיני דגים. נמר השלג הוא סמל שמורת הטבע קומולנגמה.

== צמחייה ==
בשמורה ישנם 2,348 מיני צמחים.

== גלריית תמונות ==
<gallery widths="250px">
IMG_2124_Everest.jpg|תצלום אוויר של האוורסט מצפון
Rongbuk_Monastery_Everest.jpg|מנזר רונגבוק
China166.jpg|אכסניית מנזר רונגבוק
Everest_Tibet_Base_Camp_looking_West_from_hillside_August_03_2002.jpg|מחנה הבסיס הצפוני בטיבט
</gallery>

==קישורים חיצוניים==

קטגוריה:טיבט
קטגוריה:אסיה: שמורות טבע
נקודת מקרוני

נקודת מקרוני (באנגלית: Macaroni Point) היא לשון יבשה, המהווה את הקצה הצפון-מזרחי של האי דספשן, באיי שטלנד הדרומיים, שבאנטארקטיקה.

== היסטוריה ==
לשון היבשה מופתה בינואר 1954 על ידי סקר שטחי חסות איי פוקלנד.

שמה של הנקודה ניתן לה בעקבות הסקר שנערך על ידי משלחת סקר שטחי חסות איי פוקלנד, בשנת 1954.

משלחת הסקר גילתה בנקודה מושבה של פינגוויני הסלעים (Eudyptes chrysolophus) - הנקראים באנגלית פינגוויני מרקוני (macaroni penguins).

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9194 נתונים כליים]

מקרוני
Zeit (אלבום של רמשטיין)

Zeit (בתרגום מגרמנית: זמן) הוא אלבום האולפן השמיני של להקת הרוק הגרמנית רמשטיין. האלבום יצא ב-29 באפריל 2022.

האלבום הופק על ידי אולסן אינבולטיני והוקלט באולפני La Fabrique שבסן רמי דה פרובנס, בצרפת. את האלבום עיבד המוזיקאי האיסלנדי אולפור ארנלדס. רובוט קוך עיבד את הרמיקסים שיופצו כצד ב'.

לאלבום צורפה חוברת שתכלול צילומים של חברי הלהקה. את התמונות בחוברת צילם מוזיקאי הרוק הקנדי בריאן אדמס.

==הקלטה==
האלבום הוקלט במהלך מגפת הקורונה שהביאה לדחיית מסע ההופעות המתוכנן של הלהקה. עקב הדחייה החליטו חברי הלהקה לכתוב ולהפיק אלבום נוסף, שהוקלט באולפני La Fabrique, כמו אלבומם הקודם מ-2019. הקלטתו הסתיימה בחודש מרץ 2021.

==הפצה ושיווק==
האלבום היה הראשון שהפצת סינגל ראשון מתוכו התרחשה מחוץ לכדור הארץ. כריסטוף "דום" שניידר, מתופף הלהקה, עדכן בחשבון האינסטגרם שלו שבמהלך שיחה עם האסטרונאוט הצרפתי תומא פסקה הוא השמיע לו שיר חדש שטרם הופץ, מתוך האלבום.

ב-10 במרץ 2022 הפיצה הלהקה את סינגל המוביל מתוך האלבום, ששמו "Zeit" כשם האלבום. השיר הופץ יחד עם וידאו קליפ.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומי רמשטיין
קטגוריה:אלבומים בגרמנית
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומי חברת יוניברסל מיוזיק גרופ
יבהן דיידיי

יֶבְהֶן סרהייוביץ' דיידיי (באוקראינית: Євген Сергійович Дейдей; נולד ב-12 ביולי 1987; נעלם ב-10 במרץ 2022) היה פוליטיקאי אוקראיני.

== ביוגרפיה ==
בשנת 2012 נשפט דיידיי לחמש שנות מאסר בשל מעורבותו בשוד, אך בהמשך בוטל עונשו.

בין נובמבר 2014 לאוגוסט 2019 היה חבר במועצה העליונה של אוקראינה.

ב-10 במרץ 2022, נעלמו עקבותיו של דיידיי.

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אישים שנהרגו בפלישה הרוסית לאוקראינה
קטגוריה:אזרחים אוקראינים חללי לחימה
קטגוריה:אוקראינים שנולדו ב-1987
קטגוריה:אוקראינים שנפטרו ב-2022
אפתימיה ניקיטה

אפתימיה ניקיטה (באנגלית: Efthymia Nikita, ילידת 1984) היא אסיסטנט פרופסור לביו-ארכאולוגיה במרכז למדע ולטכנולוגיה לחקר הארכאולוגיה והתרבות (STARC), , העוסקת בעיקר במחקר של עצמות שלדים ושיניים. היא מחברת הספר "אוסטאוארכאולוגיה" ואחת מזוכות פרס דן דוד לשנת 2022.

אפתימיה ניקיטה היא בוגרת תואר ראשון בארכאולוגיה מ (.A.U.Th) ותואר דוקטור באנתרופולוגיה ביולוגית מאוניברסיטת קיימברידג'. לפני מינויה ל-STARC, היא ערכה פוסט-דוקטורט במעבדת פיץ' של (BSA) ובמעבדת מלקולם וינר למדעים ארכאולוגיים של (ASCSA), וכן במלגת מארי סקלודובסקה-קירי באוניברסיטת שפילד.

כעת היא עורכת ראשית שותפה למהדורה השנייה של האנציקלופדיה לארכאולוגיה אלסוויר, כמו גם עורכת שותפה של כתב העת למדע ארכאולוגי ומדעי הארכאולוגיה והאנתרופולוגיה

== קישורים חיצוניים ==
* 
* [https://scholar.google.com/citations?user=XKSx2hIAAAAJ&msclkid=71be4546a8ce11ecb431cbfc2bb3a6b4 Efthymia Nikita באתר של גוגלה סקולר] 

==הערות שוליים==

קטגוריה:ארכאולוגיות
קטגוריה:עורכות
קטגוריה:עורכי כתבי עת
קטגוריה:ילידות 1984
קטגוריה:זוכות פרס דן דוד
יוליוש ברד"ח

יוליוש ברד"ח (בפולנית: Juliusz Bardach; 3 בנובמבר 1914, אודסה – 26 בינואר 2010, ורשה) היה היסטוריון פולני ממוצא יהודי, נכד של יהודה ברד"ח.

==ביוגרפיה==
יוליוש ברד"ח נולד באודסה (אז חלק של האימפריה הרוסית) למשפחה יהודית. הוא קיבל שם לזכר סבו יהודה ברד"ח שנפטר זמן קצר לפני לידתו.

בעקבות מלחמת האזרחים ברוסיה, המשפחה עברה לפולין והתיישבה בלודמיר. ברד"ח סיים לימודים באוניברסיטה פולנית בוילנה תוך התמחות במשפטים.

בשנים 1938–1939 הוא היה עורך של Robotnik ופעיל במפלגה הסוציאליסטית. לאחר פרוץ מלחמת העולם השנייה הוא עבר לברית המועצות. יוליוש ברד"ח התגייס ליחידות פולניות של היו חלק של הצבא האדום והתקדם לדרגת קולונל. בשנים 1945–1947 הוא היה נספח צבאי בשגרירות פולין במוסקבה.

לאחר תקופה זו הוא חזר לפולין וסיים עבודת דוקטורט באוניברסיטה היגלונית בקרקוב.

יוליוש ברד"ח היה חבר סגל של אוניברסיטת ורשה וקודם לדרגת פרופסור. בנוסף לכך הוא עבד במכון לחקר תולדות מדינה ומשפטים בוורשה. ברד"ח כתב מספר ספרים שהוקדשו להיסטוריה של פולין וליטא.

בנוסף למספר עיטורים שהוא קיבל בתקופה פולין הקומוניסטית בשנת 2002 הוא קיבל עיטור "התחדשות פולין" ובשנת 2006 "עיטור הצטיינות" הליטאי.

==קישורים חיצוניים==

* [https://web.archive.org/web/20160507115853/http://www.pan.poznan.pl/nauki/N_110_11_Olszewski.pdf תיאור חייו ופעילות] 
* 

קטגוריה:יהודים פולנים
קטגוריה:היסטוריונים יהודים
קטגוריה:בוגרי האוניברסיטה היגלונית
קטגוריה:אנשי צבא פולנים
קטגוריה:נספחים צבאיים
קטגוריה:מעוטרי צלב גרונוולד
קטגוריה:אישים הקבורים בבית הקברות הצבאי פובונזקי
קטגוריה:פולנים שנולדו ב-1914
קטגוריה:פולנים שנפטרו ב-2010
דונאו (אונייה, 1929)

אוניית הקיטור דונאו (בגרמנית SS Donau) הייתה אוניית נוסעים ומשא של נורדויטשר לויד. במהלך מלחמת העולם השנייה הקריגסמרינה השתמש בה כספינת תובלה בין נורווגיה לגרמניה. היא נודעה כ"ספינת העבדים" לאחר שהאס אס והגסטפו העבירו באמצעותה 540 יהודים מנורווגיה לשצ'צ'ין, משם נלקחו ברכבת לאושוויץ. רק תשעה מהיהודים שהיו על סיפון הדונאו שרדו.

== היסטוריה ==
דונאו נבנתה בהמבורג עבור חברת הספנות הגרמנית נורדויטשר לויד מברמן ובנייתה הושלמה ב-1929. משקלה היה 9,035 טון ברוטו והיא נחשבה לגדולה בתקופתה. האונייה הייתה יוצאת דופן בקרב ספינות משא בהיותה מונעת על ידי מנוע קיטור וטורבינת קיטור.
בשנת 1952 חולצו הריסות הספינה.
דונאו גויסה לשירות במלחמה והיא צוידה בכלי נשק נגד מטוסים ובמטעני עומק. היא הוכנסה לשירות לטובת הובלת חיילים מהחזית המזרחית דרך שצ'צ'ין שבפולין ומשם לאוסלו ובחזרה.
[[מקס מאנוס על סיפון של הדונאו שחולצה מהים ב-1952.]]
ב-26 בנובמבר 1942 כוחות המשטרה הנורווגיים בהנחיית הגסטפו מסרו 532 אסירים יהודים לאס.אס במזח 1 בנמל אוסלו. הספינה הייתה בפיקודו של אונטר-שטורמפיהרר קלאוס גרוסמן ואוברלויטננט מאניג. גברים ונשים הוכנסו לאזורים נפרדים בספינה, ללא תנאים סניטריים בסיסיים וללא טיפול על ידי החיילים. רק 9 מהאסירים שהועברו שרדו את המסע ואת מחנות ההשמדה.

ב-16 בינואר 1945 רוי נילסן ומקס מאנוס שתלו 10 פצצות מתחת לקו המים לאורך מקטע של 60 מטרים בצד הנמל של הספינה, בזמן שהיא עגנה באוסלו. הכוונה הייתה שהפצצות יתפוצצו בים הפתוח, אך מכיוון שהיציאה בבוקר 17 בינואר 1945 התעכבה, הפצצות התפוצצו לפני שהדונאו הגיעה ליעדה. שבע שנים לאחר מכן חולצו ההריסות האונייה והיא נגררה לברמרהאפן לצורך גריטה.

== בתרבות ==
האוניה מופיעה בסרט הנורווגי מ-2008 מקס מאנוס, וכן בסרט הנורווגי מ-2020 נבגדים.

== ראו גם ==
* שואת יהודי נורווגיה

==קישורים חיצוניים==

== הערות שוליים ==

קטגוריה:שואת יהודי נורווגיה
קטגוריה:אוניות משא
קטגוריה:אוניות שטבעו באוקיינוס האטלנטי